**Europski realizam – ponavljanje**

|  |  |  |  |  |  |  |  |
| --- | --- | --- | --- | --- | --- | --- | --- |
| 1831. *Crveno i crno* | 1835. *Otac Goriot* | 1842. *Kabanica* | 1852. *Lovčevi zapis* | 1857. *Gospođa* *Bovary* | 1862. *Očevi i djeca* | 1866. *Zločin i kazna* | 1867. *Thérèse Raquin* |

**1. Navedite koji lik iz djela koja ste pročitali može izgovoriti sljedeće rečenice.**

**a)** Na radnom mjestu doživio sam mobing. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**b)** Razočarana sam, u braku nisam pronašla ljubav o kakvoj sam čitala u ljubavnim romanima. \_\_\_\_\_\_\_\_\_\_\_\_\_\_\_\_\_\_\_\_\_\_

**c)** Odbijam prihvatiti vlastitu osrednjost. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**d)** Suzbila sam svoju prirodu i prilagodila se životu koji mi je nametnut, od mene su učinili tupu, pitomu zvijer. \_\_\_\_\_\_\_\_\_\_\_

**e)** On se može iskupiti ako se istinski pokaje. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**f)** Znate li vi s kime razgovarate? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Potvrdite ili zaniječite tvrdnje:**

**a)** Gustave Flaubert *Gospođu Bovary* posvećuje svom odvjetniku Senardu, koji ga je obranio od optužbi za nemoral. T N

**b)** Gogolj je utemeljitelj poetskog realizma. T N

**c)** Predstavnici visokog ruskog realizma su Tolstoj i Dostojevski. T N

**d)** Roman *Zločin i kazna* ima i realističke i modernističke elemente. T N

**e)** Djelo Emila Zole *Eksperimentalni roman* po vrsti je roman. T N

**3. Izbacite uljeza** i odredite kriterij izbacivanja:

**a)** nasljeđe (rasa), sredina, načelo tipičnosti, trenutak

**b)** tip studenta, prikaz francuske provincije, tip nezadovoljne provincijalke, potpuno neutralan pripovjedač

**c)** načelo tipičnosti, crno-bijela karakterizacija, načelo istinitosti, interes za zbilju

**d)** „smijeh kroz suze“, kritika birokratskog sustava Ruskog Carstva, ljubavni trokut, fantastika

**e)** ulomak o Lazaru iz Evanđelja, prikaz života na selu, slom ideje o vlastitoj posebnosti, ideja o iznimnom pojedincu

**4. Nadopunite:** Realizam u europskim književnostima **traje** od \_\_\_\_\_\_\_\_\_ do \_\_\_\_\_\_\_\_\_. Osnovno je obilježje realističke poetike naglašavanja odnosa književnosti i \_\_\_\_\_\_\_\_\_\_\_\_\_. **Pojam** dolazi od latinske riječi ***realis*,** tj. \_\_\_\_\_\_\_\_\_\_, a upućuje na zanimanje pisaca za društvenu stvarnost (zbilju). Termin *realizam* prvi je vezano uz književnost upotrijebio francuski kritičar \_\_\_\_\_\_\_\_\_\_\_\_\_\_\_\_ 1857. godine. Smatrao je da u romanu predmet prikazivanja mora biti „današnji čovjek u modernoj civilizaciji“.

**5.** **Objasnite društveno-povijesni kontekst** u kojem se javlja realizam koristeći navedene podatke: napredak prirodnih znanosti i tehnike, razvoj industrije (1807. sagrađen prvi parobrod, 1814. prva parna lokomotiva), scijentizam – vjera u svemoć znanosti , uspon građanske klase, pozitivizam (Auguste Comte, uveo termin sociologija) – materijalistička filozofija koja jedno činjenično i provjerljivo znanje smatra pozitivnim, nastanak fotografije (odraz zbilje, vjerodostojnost)

**6.** Važni znanstvenici koji djeluju u tom razdoblju: **Charles Darwin**, *O podrijetlu vrsta* (1859., teorija evolucije), **Geoffrey Saint-Hilaire** (Balzac mu je posvetio *Oca Goriota*) - teorija prilagodbe životinjskih vrsta (usporediti: prilagodba čovjeka društvu)

**7.** Objasnite razliku:a) **realizam kao metoda** b) **realizam kao književno razdoblje**

**8. Realistička poetika:**

|  |  |  |  |
| --- | --- | --- | --- |
| predmet prikazivanja - zbilja, društvo | načelo istinitosti (iz njega proizlazi kritičnost) | načelo tipičnosti | objektivnost |

**Objasnite navedena realistička obiljeja na primjerima pročitanih djela.**

**9.** Dokaz da se **metode realizma nastoje približiti znanstvenoj metodologiji: načelo tipičnosti.** Pisac se koristi metodom indukcije (do spoznaje dolazi polazeći od pojedinačnog prema općem): promatra (opaža), uočava, uopćava.

Balzac: „Često je potrebno uzeti više sličnih značajeva da se uzmogne sastaviti jedan jedini.“

Flaubert: „Moja jadna gospođa Bovary pati i plače u dvadesetak sela Francuske.“

**10. Uočite** razliku i objasnite na primjeru:

**a) socijalno-psihološka motivacija**

**b) etičko-filozofska motivacija**

**c) biološka motivacija**

**11.** Na koju se pojavu odnose sljedeće definicije? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Riječ je o „nemoćnoj čežnji osrednjih duhova prema visinama“. (Antun Šoljan)

- To možemo opisati kao „svojstvo držati se drugim nego to čovjek jest.“ (A. G. Matoš) 3.

- To je čovjekova sklonost da smatra da je rođen za nešto bolje od onoga što mu je sudbina namijenila.

**12.** Prikažite **strukturu Balzacove *Ljudske komedije*.** Dokažite da jenjome izražena težnja pisca realista da **sveobuhvatno prikaže ljudsko društvo.**

**13.** Prikazivanje **života onakvim kakav jest (načelo istinitosti)** uključuje **razotkrivanje negativnih društvenih pojava (kritičnost).** Što je sve predmet kritike u *Ocu Goriotu, Gospođi Bovary, Kabanici, Lovčevim zapisima, Zločinu i kazni, Ani Karenjini*?

**14.** Prikaz **društvene stratifikacije**: katovi u pansionu Vauquer, Akakijev hod prema četvrti gdje se održava čajanka **15.** **Objasnite odnos lika i prostora:** pansion Vauquer, Raskoljnikovljeva soba kao brodska kabina/ormar/lijes, prostor u *Dva vlastelina* (*Lovčevi zapisi*)

**15**. Realizam u nacionalnim književnostima (navedite predstavnike i najvažnija djela):

|  |  |  |
| --- | --- | --- |
| francuska književnost | ruska književnost | engleska književnost |
|   |  |  |

**16.** Usporedite ispaštanje nakon počinjena zločina:

a) Raskoljnikov - kazna je slom ideje o vlastitoj izuzetnosti (pobuna savjesti dokaz je da nije izuzetan)

b) Thérèse Raquin - „grizodušje“ je, Zolinim riječima, tek „organski poremećaj, uzbuna živčanog sustava“)

**17.** Objasnite:

a) Zašto Raskoljnikov ubija lihvaricu Aljonu Ivanovnu?

b) Zašto Thérèse (neizravno) i Laurent (izravno) počine zločin?